Miss World 1979

Ang **Miss World 1979** ay ang ika-29 na edisyon ng Miss World pageant, na ginanap sa Royal Albert Hall sa Londres, Reyno Unido noong 15 Nobyembre 1979. Ito ang huling edisyon ng kompetisyon na ginanap sa ilalim ng pagmamay-ari ng Grand Metropolitan, at ang huling edisyon na isinahimpapawid sa BBC.

Pagkatapos ng kompetisyon, kinoronahan ni Silvana Suárez ng Arhentina si Gina Swainson ng Bermuda bilang Miss World 1979. Ito ang kauna-unahang beses na nanalo ang Bermuda bilang Miss World. Nagtapos bilang first runner-up si Carolyn Seaward ng Reyno Unido, habang nagtapos bilang second runner-up si Debbie Campbell ng Hamayka.

Mga kandidata mula sa pitumpung bansa at teritoryo ang lumahok sa kompetisyong ito. Pinangunahan nina Esther Rantzen at Sacha Distel ang kompetisyon. Nagtanghal din si Distel sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1979

### Lokasyon at petsa 
Nagpatuloy ang pagdaos ng Miss World noong 15 Nobyembre 1979 bagama't hindi ito isinahimpapawid sa telebisyon dulot ng isang *24-hour strike* ng apatnapung *sound engineer* ng BBC dahil sa matinding pagbawas sa badyet ng BBC. Sa halip ay isinahimpapawid ito sa isang *delayed telecast* kung saan isinahimpapawid ang *recording* ng parada ng mga kandidata sa kanilang pambansang kasuotan at *evening gown*.

Ipinalabas din sa *delayed telecast* ang *swimsuit competition* at *evening gown competition* na nilahukan ng labinlimang *semi-finalist*, ang pag-anunsyo sa pitong mga pinalista, at ang koronasyon, ngunit ang mga ito ay walang tunog at nilagyan na lamang ng komentaryo ni Ray Moore. Dahil walang tunog ang *video footage* ng *final telecast*, hindi na ipinakita ang *final interview* ng pitong pinalista kasama si Sacha Distel.

### Pagpili ng mga kalahok 
Mga kandidata mula sa pitumpung bansa at teritoryo ay napili upang lumahok sa kompetisyon. Walong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process.*

Huli na nang dumating si Helen Prest ng Niherya sa Londres dahil kinuha niya ang kanyang mga pagsusulit sa University of Lagos. Siya ay nakarating sa Londres noong 13 Nobyembre, at ang huling araw sa pagtanggap ng mga kandidata ay noong 11 Nobyembre pa. Nang dumating si Prest sa Britannia Hotel, nasa kasagsagan ng isang selebrasyon sina Morley dahil sa pagkuha nito ng Miss World mula sa Mecca, at dahil dito ay pinayagan ni Morley si Prest na makalahok sa kompetisyon. Nagpatuloy ang *dress rehearsal* sa gabing iyong na dinaluhan ni Prest, at dahil huling dumating si Prest sa Londres, nilagay na lamang si Prest sa huli ng parada para sa *parade of nations*, kasunod ng kandidata mula sa Kapuluang Birhen ng Estados Unidos.

Naging usap-usapan din si Tatiana Capote ng Beneswela habanag nagaganap ang kanilang *dress rehearsal*, nang muntik nang makitaan si Capote sa kanyang asul na damit panglangoy. Kaaagad na inagapan ni Eric Morley ang kaganapan.

#### Mga unang pagsali, pagbalik, at pag-urong 
Lumahok sa unang pagkakataon ang bansang Lesoto. Bumalik sa edisyong ito ang mga bansang Portugal na huling sumali noong 1973, Guwatemala na huling sumali noong 1976, at Bulibya, Libano, at Panama na huling sumali noong 1977.

Hindi sumali ang mga bansang Curaçao, San Vicente, at Tunisya sa edisyong ito. Hindi sumali si Cassandra Thomas ng San Vicente dahil sa hindi isiniwalat na dahilan. Hindi sumali ang Curaçao at Tunisya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. Dapat rin sanang lalahok si Molly Misbut ng Papua Bagong Guinea ngunit hindi ito nakalipad papuntang Londres dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss World 1979 at ang kanilang mga pagkakalagay.

### Mga pagkakalagay 
### **Mga espesyal na parangal** 
## Kompetisyon 
### Pormat 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Lumahok sa *swimsuit competition* at *evening gown competition* ang labinlimang mga *semi-finalist*, at kalaunan ay napili ang pitong pinalista na sumabak sa *final interview.*

### Komite sa pagpili 
* Patrick Anson – Earl ng Lichfield at isang litratista
* Patti Boulaye – Ingles na mang-aawit na may lahing Niheryano
* Billy Butlin – Ingles na negosyante na galing sa Timog Aprika
* Michael Crawford – Ingles na aktor
* Ian McShane – Ingles na aktor
* Eric Morecambe – Ingles na komedyante
* Eric Morley – Tagapagtatag ng Miss World
* Petra Schürmann – Miss World 1956 mula sa Alemanya
* Mary Stävin – Miss World 1977 mula sa Suwesya

## Mga kandidata 
Pitumpung kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* 

Kategorya:Miss World